
	Argumentai: 
[bookmark: part_a3f72b30394a40d4ad2ccd8a296a8bbc]Nacionalinė pažangos planas 2021-2030 numato įdiegti efektyvią ir veiksmingą suaugusiųjų mokymosi visą gyvenimą sistemą. Šiuo metu EBPO, Europos Komisijos, Pasaulio bankas ir kitos tarptautinės institucijos dažnai nurodo, kad Lietuva nedaro pažangos mokymosi visą gyvenimą rodikliuose. 2019 duomenimis per paskutines 4 savaites besimokiusių asmenų dalis 55-74 metų amžiaus grupėje sudarė vos 3,4 proc., tuo tarpu Lietuva numato pasiekti 8 proc. rodiklį iki 2030 metų. Lietuvos Respublikos neformaliojo suaugusiųjų švietimo įstatymo 13 straipsnis numato, kad trečiojo amžiaus universitetas vyresnio amžiaus asmenų neformaliajam švietimui ir tęstiniam mokymuisi vykdyti, jų žinių, kompetencijos plėtotės ir kultūriniams poreikiams tenkinti gali gauti konkurso būdu valstybės paramą, tačiau tokios paramos beveik nėra. Pavyzdžiui, Mokymosi visą gyvenimą finansavimo 2018-2020 m.  plane (šimtas milijonų eurų) tik 1,06 proc. sudarė lėšos, skirtos savivaldybėse įgyvendinti bendrųjų kompetencijų ugdymo programas suaugusiesiems,  0,7 proc. sudarė lėšos senjorų mokymosi galimybių plėtrai. Siekiant suvaldyti hibridinio karo, dezinformacijos grėsmes bei paskatinti neformalaus suaugusiųjų švietimo plėtrą, būtina nuosekliai stiprinti trečiojo amžiaus universitetų teisinį statusą ir autonomiją, investuoti į jų veiklą. Šiuo metu trečio amžiaus universitetų veikla įtraukia apie 12 tūkstančių klausytojų per metus. 

Pasiūlymas: 
2023 m. valstybės biudžete papildomai skirti 350 tūkstančių eurų Trečiojo amžiaus universitetų veiklai ir jų plėtrą visoje šalyje. 

Lėšų šaltinis: 
Gautos viršplaninės valstybės biudžeto  pajamos ir skolintos lėšos.   

